156. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ Αριθ.96914/3585 της 25 Νοεμ.1985/31 Ιαν.1986 (ΦΕΚ  Β΄24) Ρύθμιση θεμάτων υπαλλήλων, που διορίζονται με τις διατάξεις του Νόμ.1476/1984. Κυρώθηκε και έχει ισχύ Νόμου από το εδάφ. β΄ της παρ. 2 άρθρ.12 Νόμ. 1643/1986 (ΦΕΚ Α΄126) (κατωτ. αριθ. 161). Έχοντας υπόψη: α)Τις διατάξεις του Νόμ.1476/84 «διορισμός σε μόνιμες θέσεις του προσωπικού με σχέση εργασίας ιδιωτικού δικαίου του Δημοσίου των ΝΠΔΔ, των ΟΤΑ και άλλες διατάξεις». β)Τις διατάξεις του άρθρ.17 του Νόμ.1505/84 «αναδιάρθρωση μισθολογίου προσωπικού της Δημόσιας Διοίκησης και άλλες συναφείς διατάξεις». γ)Το γεγονός ότι οι βαθμοί των διοριζομένων με το Νόμ.1476/84 υπαλλήλων δεν προσδιορίζουν πλέον αποδοχές μετά τις διατάξεις του Νόμ.1505/84. δ)Την αριθ.Υ63/20.8.85(ΦΕΚ498/Β/85)απόφαση του Πρωθυπουργού, αποφασίζουμε: 1.Η κατάταξη των υπαλλήλων, που διορίζονται σε μόνιμες θέσεις, κατ’ εφαρμογή των διατάξεων του Νόμ.1476/84,στα ΜΚ του Νόμ.1505/84,θα γίνει με βάση το συνολικό χρόνο υπηρεσίας τους, όπως αυτός ορίζεται στο άρθρ.16 του νόμου αυτού(1505/84), τον κλάδο στον οποίο διορίζονται και το τυπικό προσόν διορισμού τους. 2.Η τυχόν προκύπτουσα επιπλέον διαφορά, μεταξύ καταβαλλομένων και δικαιούμενων αποδοχών κατά την ημέρα διορισμού τους, διατηρείται ως προσωπική διαφορά στο Μ.Κ. κατάταξής τους και θα μειώνεται, κάθε φορά κατά το ποσό της αύξησης που θα παίρνουν, μετά την κατάταξή τους σε Μ.Κ., από χορήγηση επόμενων Μ.Κ. ή χρόνο επιδόματος, μέχρι την εξαφάνισή της. Το ποσό της προσωπικής αυτής διαφοράς, όπως διαμορφώνεται κάθε φορά μετά την παραπάνω μείωση, λαμβάνεται υπόψη για τον υπολογισμό της Α.Τ.Α. 3.Για τον προσδιορισμό της προσωπικής αυτής διαφοράς λαμβάνεται υπόψη και ποσό υπερωριακής αποζημίωσης που τυχόν έπαιρναν οι παραπάνω υπάλληλοι τακτικά και σταθερά κατά μήνα και επί 10 τουλάχιστο μήνες, μέσα στο τελευταίο δωδεκάμηνο πριν από τη δημοσίευση της πράξης διορισμού τους, υπό τον περιορισμό ότι το μηνιαίο αυτό ποσό υπερωριακής εργασίας, θα προσδιοριστεί με βάση τις ώρες υπερωριακής απασχόλησής τους, μέσα στο παραπάνω χρονικό διάστημα, με το ωρομίσθιο που ίσχυε για το βαθμό διορισμού τους ως μόνιμων, πριν από τη δημοσίευση του Νόμ.1505/84 και σε καμιά περίπτωση δεν μπορεί να υπερβεί το ποσό που αντιστοιχεί σε 50 ώρες υπερωριακής απασχόλησης υπολογιζόμενες με το ίδιο αυτό ωρομίσθιο (βαθμού διορισμού τους ως μόνιμων που ίσχυε πριν από τη δημοσίευση του Νόμ.1505/1984). 4.Τα επιδόματα ανθυγιεινής και επικίνδυνης εργασίας που τυχόν παίρνουν ορισμένοι από του μονιμοποιούμενους υπαλλήλους, από Συλλογικές Συμβάσεις Εργασίας (ΣΣΕ) ή Διαιτητικές Αποφάσεις (ΔΑ) ή κοινές Υπουργικές Αποφάσεις (ΚΥΑ), θα εμφανίζονται και στις δικαιούμενες αποδοχές κατάταξής τους, ως ξεχωριστά επιδόματα, υπό την προϋπόθεση ότι εξακολουθούν, και μετά το διορισμό τους ως μόνιμων υπαλλήλων, να εργάζονται στις ίδιες εργασίες ή χώρους που δικαιολογούσαν την καταβολή τους και με τον περιορισμό ότι, σε καμιά περίπτωση, δεν μπορούν να υπερβούν τα ποσά εκείνα που προκύπτουν από τον υπολογισμό των ποσοστών που έπαιρναν πριν από τη μονιμοποίησή τους, επί των βασικών μισθών που αναφέρονται στις διατάξεις των εδαφ. α και β της παρ. 1 του άρθρ. 2 του Π.Δ.904/1978 (ΦΕΚ 217/Α/ 11.12.78), όπως οι βασικοί μισθοί των βαθμών αυτών είχαν διαμορφωθεί κατά την 31.12.1983. 5.Η διάταξη της παρ. 2 του άρθρ. 24 του Νόμ. 1505/84 δεν έχει εφαρμογή για την κατάταξη των υπαλλήλων που διορίζονται με τις διατάξεις του Νόμ. 1476/84. 6.Κατά τα λοιπά, εφαρμόζονται και για τους διοριζόμενους με το Νόμ.1476/84 υπαλλήλους από την ημερομηνία του διορισμού τους ως μόνιμων οι διατάξεις του Νόμ.1505/84 για όλα τα θέματα, πλην εκείνων που με την απόφαση αυτή ρυθμίζονται διαφορετικά. 7.Ειδικά, όσοι από τους διοριζόμενους υπαλλήλους αμείβονταν με ποσοστά, εξακολουθούν, λόγω της ιδιομορφίας και της ιδιάζουσας φύσης της εργασίας τους, και μετά το διορισμό τους ως μόνιμων, να αμείβονται με ποσοστά. Τα επιδόματα εορτών και άδειας των υπαλλήλων αυτών υπολογίζονται βάσει του μέσου όρου των μηνιαίων αμοιβών τις οποίες εισπράττουν, μέσα στα χρονικά διαστήματα που ορίζονται από το άρθρ.13 του Νόμ.1505/84 για την καταβολή τους στο ακέραιο, κατά περίπτωση. Για τον υπολογισμό των αποδοχών της κανονικής ή αναρρωτικής άδειας, καθώς και για την περικοπή των αποδοχών τους, από οποιαδήποτε αιτία, λαμβάνεται υπόψη ο μέσος όρος των αμοιβών που πήραν μέσα στο τελευταίο ημερολογιακό έτος πριν από την έναρξη της κανονικής ή αναρρωτικής άδειας ή την περικοπή των αποδοχών τους. Οι κατά τα ανωτέρω προκύπτουσες μηνιαίες αποδοχές τους δεν μπορεί, σε καμιά περίπτωση να είναι κατώτερες από το άθροισμα του βασικού μισθού του εισαγωγικού μισθολογικού κλιμακίου του εδαφ. β΄ της παρ.3 του άρθρ.3 του Νόμ. 1505/84 (Μ.Κ.24) και του επιδόματος εξομάλυνσης του εδαφ. β΄ της παρ. 1 του άρθρ.10 του ίδιου νόμου. (Αντί για τη σελ.384,9061) Σελ.384,9061(α) Τεύχος Η112-Σελ.35 Αποδοχές Δημοσίων Υπαλλήλων 2.Ζ.α.156 